रज्जुमार्ग
रज्जुमार्ग (Cableway, Ropeway) एक प्रकार का यातायात होता है जिसमें तार रज्जु का प्रयोग हो। यह रज्जु स्थाई हो सकता है, जिसमें रज्जु के ऊपर वाहन सरकते हुए जाएँ, लेकिन यह चलित भी हो सकता है जिस से यह वाहन को चाहित दिशा में खींचे। रज्जूमार्ग का प्रयोग अक्सर पहाड़ी क्षेत्रों में देखा जाता है, जिसमें रज्जु द्वारा खींचे जाने से रज्जु वाहन (cable cars) ऊँचाई के बड़े अंतर पर चढ़-उतर सकते हैं। यह ऐसे स्थानों पर भी प्रयोग होता है जहाँ जोड़े जाने वाले दो स्थानों के बीच अड़चने हों, जैसे कि घनी आबादी वाले किसी नगर के दो बिन्दुओं को या किसी चौड़ी नदी के आर-पार स्थित दो स्थानों को।